Monster (selskap)

Monster AS er et norsk tv-produksjonselskap som produserer underholdning, reality-TV, dokumentarfilm og drama.   

Monster produserer programmer for norske og internasjonale TV-kanaler, og står bak serier som Skal vi danse, Idol, Senkveld, Halvbroren, Gullruten, Stjernekamp, 4-stjerners middag, Datoen, Forræder, Maskorama, Pørni og Hvem tror du at du er?. 

Monster har vunnet flere Gullruter for serier som Hvem tror du at du er?, Estonia - Funnet som endrer alt, Skal vi danse og Datoen.

Administrerende direktør i selskapet er Eva Rolland Korshamn.

 Selskapshistorikk 
Monster ble grunnlagt av Olav Øen, Trond Kvernstrøm og Edward Dreyer på slutten av 2001 og var aktivt i markedet fra begynnelsen av 2002. Selskapet var opprinnelig lokalisert på filmparken på Jar.

Konsernet bestod etter hvert av datterselskapene Monster Entertainment og Monster Scripted, som stod for selve produksjonen innen henholdsvis TV- og filmproduksjon. Monster kunngjorde i en pressemelding i november 2019 at selskapet ville slå sammen Monster, Monster Entertainment og Monster Scripted til ett selskap. 

Sammen med Finlands største produksjonsselskap, Varesvuo Partners, det danske produksjonsselskapet Gong og det private investeringsselskapet Cap-Man etablerte Monster i 2008 selskapet A Nice Company som et nytt nordisk produksjonshus innen TV, film og reklame. Cap-Man var majoritetseier i selskapet, men i 2013 ble MTG (Modern Times Group) – som også var eier av TV3 og produksjonsselskapet Strix – ny majoritetseier i selskapet.

I 2018 ble Monster og resten av MTGs TV-virksomhet overført til Nordic Entertainment Group (NENT), som ble opprettet etter at fusjonen mellom MTG og TDC ikke ble godkjent. I forbindelse med overføringen endret A Nice Company navn til NENT Studios Norway. I september 2021 ble Monster sammen med 11 andre produksjonsselskap i Norden solgt til Fremantle. 

I mai 2023 ble selskapene Monster og Fremantle Norge slått sammen, og det fusjonerte selskapet ble hetende Monster.

 Produksjoner (utvalg) 
 TV 

 4-stjerners middag
 4-stjerners reise
 Allsang på Grensen
 Alt for Norge
 Bingo Bingo
 Blanke ark
 Blodtur
 Campingplassen
 Datoen
 Drapet i Holmenkollen
 E6 – en reise gjennom nordmenns hverdag
 En får væra som en er
 En kveld hos Kloppen
 Estonia
 Et døgn med Elin
 Etaten
 Folkevalgt
 Fra bølle til bestevenn
 Gutta Boys
 Gøy på landet
 Gåten Orderud
 Halvbroren
 Hellstrøm rydder opp Hjelpekorpset Hvem tror du at du er? Idol Isdans Kalle og Molo
 Kanal Valen
 Kjetil & Kjartan Show
 Klisterhjerne
 Kristiania magiske tivolitheater
 Kroppen
 Livstid
 Lurt av Karlsen
 Maskorama
 Meglerne
 NAV
 Nattskiftet
 Nede
 Nobel – fred for enhver pris
 Norske Talenter
 På tråden med Synnøve
 Ramm og Tørnquist redder Norge
 Showman
 Skal vi danse
 Skrimmel Skrammel
 Sommer i Dyreparken
 Stjernekamp
 Svendsen om Hansen og Jensen
 Svindeljegerne
 The Stream
 Total Blackout
 Tørnquist Show
 Unge lovende
 Ungkaren
 Valen TV
 Valen & de etter fjøstid
 Valens Frokost-TV

 Film 
 ORPS – The Movie
 Tatt av kvinnen
 Å begrave en hund

 Referanser 

 Eksterne lenker 


Kategori:Norske filmselskaper
Kategori:Selskaper etablert i 2001
Kategori:TV-produksjonsselskaper
Kategori:Norske medieselskaper